แรงซื้อหุ้น “บิ๊กแคป” ดัน SET ปิดเช้าบวก 13 จุด
SET ปิดเช้าบวก 13 จุด รับแรงซื้อหุ้นบิ๊กแคปหนุน แนวโน้มตลาดช่วงบ่ายให้แนวรับ 1,640 จุด และแนวต้าน 1,655-1,660 จุด
SET ปิดเช้าบวก 13 จุด รับแรงซื้อหุ้นบิ๊กแคปหนุน แนวโน้มตลาดช่วงบ่ายให้แนวรับ 1,640 จุด และแนวต้าน 1,655-1,660 จุด
30 พ.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ดัชนีตลาดหุ้นไทยช่วงเช้าที่ผ่านมาปรับตัวขึ้นตามตลาดหุ้นอื่นในภูมิภาคเอเชีย และสินทรัพย์เสี่ยงทั่วโลก จากเงินเฟ้อสหรัฐเริ่มชะลอตัว หลังดัชนีราคาใช้จ่ายเพื่อการบริโภคส่วนบุคคล (PCE) ทั่วไป ซึ่งรวมหมวดอาหารและพลังงาน ปรับตัวขึ้น 6.3% ในเดือนเม.ย. เมื่อเทียบปีก่อน โดยชะลอตัวลงหลังจากพุ่งแตะระดับ 6.6% ในเดือนมี.ค. ซึ่งเป็นระดับสูงสุดในรอบ 40 ปี หรือนับตั้งแต่เดือนม.ค.2525 ส่งผลให้ธนาคารกลางสหรัฐ (เฟด) อาจไม่เร่งขึ้นอัตราดอกเบี้ยรุนแรง
อย่างไรก็ตามมองการปรับตัวขึ้นของตลาดหุ้นเป็นเพียงระยะสั้น ซึ่งยังต้องรอดูในช่วงกลางเดือนมิ.ย.นี้ เนื่องจากจะมีการประชุมเฟดในวันที่ 14-15 มิ.ย. นอกจากนี้ตลาดหุ้นไทยยังได้ปัจจัยหนุนจากแรงซื้อในหุ้นขนาดใหญ่ด้วย
สำหรับแนวโน้มการลงทุนช่วงบ่าย นายณรงค์เดช คาดปรับตัวขึ้นแต่อัพไซด์เริ่มจำกัด หลังช่วงเช้าปรับตัวขึ้นไปมากพอสมควร และยังมีแนวต้านสำคัญที่ 1,650-1,655 จุด โดยให้แนวรับไว้ที่ 1,640 จุด และแนวต้าน 1,655-1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 3,047.83 ล้านบาท ปิดที่ 69.75 บาท เพิ่มขึ้น 0.75 บาท
PTTEP มูลค่าการซื้อขาย 1,140.46 ล้านบาท ปิดที่ 165.50 บาท ราคาไม่เปลี่ยนแปลง
KBANK มูลค่าการซื้อขาย 973.03 ล้านบาท ปิดที่ 148.00 บาท เพิ่มขึ้น 1.50 บาท
BDMS มูลค่าการซื้อขาย 931.78 ล้านบาท ปิดที่ 25.75 บาท เพิ่มขึ้น 0.25 บาท
CPALL มูลค่าการซื้อขาย 832.68 ล้านบาท ปิดที่ 66.00 บาท เพิ่มขึ้น 1.00 บาท